ORBEGOZO URIBE (EAJ, 2013-12-05):
Eskerrik asko presidente andrea.
Beno, ba azaldu den moduan, mozioaren gai hau ez da berria. Ez diogu garrantzirik ukatu nahi, baina uste dugu bertan egiten den eskaeraren planteamendua ez dela egokia izan.
Duela hiru aste gai berdina jorratu genuen eta orduan ere planteamendu eta proposamen zehatzak eskatu genizkion EH Bildu Taldeari.
Ikusten den moduan, gure egun hartako eskaera horrek ez du erantzunik izan. Aitzitik, EH Bildu Taldeak interpelazio ondorengo mozioa aurkeztu du eta zertarako? Ba beti bezala, besteoi etxeko-lanak jartzeko, besteei eginbeharrak jartzeko, baina batere proposamen zehatzik egin gabe, zer egin behar den esan gabe edo, zehatzago izateko, nola egin behar den, zer egin behar den hori egiteko esan gabe.
Erkoreka sailburuak emandako erantzunak nahikoa ez omen ziren izan eta EH Bilduko ordezkariak eskatzen dio Jaurlaritzari oraingoan sektore publikoko langile publikoen erosahalmena berreskuratzeko beste txosten bat egiteko, hau da, langile publikoek pairatutako erosahalmen galera zein izan den zehaztuko duen txostena Ganbarara ekartzeko eta, horrekin batera, Jaurlaritzak zein neurri hartuko dituen edo zein plangintza erabiliko dituen horretarako ere galdetzen du.
Eta lehenago esan dudan moduan, planteamendua ez da egokia eta lehenago esan dudan moduan, gaia ez da berria. Azken hilabetean hiru aldiz gutxienez eztabaidatzeko aukera izan dugu gai honen inguruan Ganbara honetan bertan eta guzti guztietan gure taldetik, bai Erkoreka sailburuaren ahotik galdera berdin berdina luzatu izan diogu EH Bilduko ordezkariei.
Galdera oso zehatza, erantzuteko erraza. Zer da zuek proposatzen duzuena erosahalmenaren galerari aurre egiteko? Baina ere gehiago, nola? Zer neurri hartu behar da espainiar Gobernuak inposatutako legediari aurre egiteko?
Baina erantzunaren zain jarraitzen dugu eta gaur izan duzu aukera, baina ez duzu erabili. Mozio honek ez du inongo argibiderik ematen. Beti bezala, etxeko-lanak beste inori jartzera mugatzen da eta etxeko-lan bezala, ba egia esateko agian ariketa interesgarria izango litzateke Eusko Jaurlaritzarentzako.
Hain zuzen ere, Erkoreka jaunak interpelazioaren erantzunean azaldu zuen moduan, Eusko Jaurlaritzari honi egozten zaizkion neurrietatik, bat bera ere ez baitu hartu berak.
2010etik 2012ra Madrileko Gobernuek dekretu bidez erabaki dituzte, bai soldata jaitsierak, bai soldata izozketak, aparteko ordainsaria kentzea, geroratutako soldata edo aurrikuspen planetarako ekarpenak debekatzea eta abar, langile publikoon erosahalmenean eragin zuzena izan duten neurriak horiek guztiak.
Baina Urkulluren Jaurlaritzak ez du neurri horietako bat bera ere onartu. Ez da berezko egon horiek onartzea eta ez ditu berak proposatu eta ez dira bere ekimenez bultzatu. Are gutxiago, kontuan hartzen badugu 2013ko aurrekontuak 2012koen luzapena izan ditugula, hau da, Alderdi Sozialistak eta Alderdi Popularrak adostu zuten azkenekoaren luzapena.
Baina bestalde, oso ariketa interesgarria izango zen ere bai, mozioan esaten den moduan, sektore publikoan diharduten langileei buruz baita, EH Bilduren eskaera.
Eta nahiz eta ematen duen batzuei sektore publikoa zer den ahaztu egiten zaiela, edo komeni zaien moduan erabiltzen dutela, gogora ekar nahiko nuke sektore publikoaren barruan administrazio orokorreko langileak barnebiltzen dituela, bai, Lakuakoak, Osakidetzakoak, irakaskuntzakoak eta abar.
Baina, era berean, langile publikoak ditugu baita ere EHUko administrazio eta zerbitzuetako langileok, EHUko irakasle eta ikertzaileak, sozietate publikoetakoak, udaletxeetakoak, foru aldundietakoak eta ez hori bakarrik, baita ere espainiar administraziopeko hainbat eta hainbat langile, hain zuzen ere gure Autonomia Erkidegoak lanean sektore publikoan dihardutenak. Eta interesgarria izango litzateke, hain zuzen ere, argazkia adierazgarria izango litzatekeelako.
Hau da, hainbat eta hainbat erakundeetan erosahalmena galtzeak ekarri duten neurri mordoa hartu direlako eta horiek guztiak gainera Urkullu lehendakariaren Jaurlaritza osatu ere egin aurretik.
Eta ez naiz hasiko berriro Gipuzkoako Aldundiaren kasuarekin, ez baita nire asmoa inor aspertzea egunak joan, egunak etorri baina hor dauzkagu adibidez Bilduko koalizioa existitu aurretik ANV edo EAko alkateak zituzten udaletan hartutako neurriak.
Hor dauzkagu, esate baterako Arrasaten, Elorrion, Amurrion edo Deban bertan hartutako neurriak, 2010ean Zapaterok agindutako soldata jaitsi zuten guzti horietan.
Baina zerrenda luzea da eta benetan kasuak harrigarriak. Besteak beste denok gogoan daukagu aurreko alkateak gobernu tripartitoa Aralar eta Ezker Batuarekin egin zuela eta 2010ean udal langileei soldata % 5 jaitsi zitzaien.
Eta kexak egon ziren, bai, eta ez gaudela ados, eta errefuxatzen direla neurriak eta horrelakoak, baina soldata jaitsi zitzaien langile publikoei, eta Aralar eta Ezker Batuak legealdia bukatu zuten Odón Elorzaren gobernuari babesa ematen, langile publikoen erosahalmen murrizten zuten neurri eta guzti.
Orduan, galdera da ekimen honekin zer bilatzen du EH Bilduk? Itxurak egitea? Zergatik ez diguzu zehazten zein neurri proposatzen dituzun erosahalmena sektore publiko osoan berreskuratzeko?
Konkretatu Ganbara honetan zein neurri, nola, zer dirurekin hartu neurri horiek. Aurreko eztabaidetan esan dizuegun moduan, gure taldean prest gaude ikusi eta ikasteko, entzun eta aztertzeko eta, aukera egon ezkero, elkarlanean aritzeko.
Bien bitartean, Jaurlaritzari eskatuko diogu lanean jarraitu dezala eskura dituen baliabide guztiak erabiliz, segurtasun juridikoaren printzipioa aintzat etsiz, neurriak hartzeko administrazio orokorreko langileen lan baldintzak hobetzeari ekiteko.
Beste hori guztia zeuk aipatzen duzun zer eta, are garrantzitsuago, nola egin horren alde, hemen, Ganbara honetan dagokigu lan egitea eta adostasunak erdiestea.
Horregatik, ez dugu ekimen antzu honen alde egingo, baina gustatuko litzaidake zehaztasun batzuk egitea zuk esandakoaren inguruan. Aipatu duzu azken urteotan langile publikoen erosahalmena % 20, % 30 inguru jaitsi dela. Familia askotan duen eragina, gure sendian ondo dakigu hori, ondo ezagutzen dugu hori.
Alperkeria leporatzen diegula esan duzu, gure taldeko inori ez diozu inoiz entzungo hori behintzat, ez dugulako partekatzen, lehenengo, eta gure taldeko kideen ia herena edo gehiago langile publikoak garelako.
Zergatik hitz egiten duzue, kaskartzen duzue, kaltetzen dituzue beste inork hartutako neurriak izango balira bezala? Zuek ere parte hartu duzue neurri horiek hartzerakoan. Adibideak lehen ere aipatu dizkizuet, zuek erantzukizuna daukazuen erakundeetan neurriak bete egin dituzue.
Si el consejero de Salud felicita a los trabajadores, está en todo su derecho, de hecho, él mismo es trabajador de Osakidetza. Y en este Gobierno, la mayoría de los consejeros también son empleados públicos, están en todo su derecho a felicitar a los trabajadores públicos. Nork esan dezake Gobernuak ezin duela hori egin?
UPyD, ez dago UPyDko ordezkaria, baina beno. Uste dugu bere planteamenduarekin orokorrean bat egiten dugula, ados gaude, berak adierazi moduan duela egun gutxi erdietsitako legezbesteko proposamenean edo erdibideko zuzenketan jasotakoa berak jasotzen du eta...
...legez besteko proposamenean edo erdibideko zuzenketan jasotakoa papera jasotzen du. Eta gustatuko litzaidake medidas políticas y jurídicas aipatzen genuenean, azaltzea que es de sobra conocida a lo que me estoy refiriendo.
Se trata simplemente de llevar a cabo una negociación política allá donde se toman las decisiones para que no se apliquen aquí las mismas medidas que en otras comunidades autónomas, porque la situación económica es diferente y simplemente por respeto a nuestro autogobierno,
En cuanto a las medidas jurídicas, se trataría de seguir recurriendo a los decretos leyes ante el Tribunal Constitucional tal y como está previsto.
Besterik gabe, mila esker.